text: 3 ¿Manachu chaypi may yachayniyuq kasqanta rikunchik? Runasqa, Salomón chay chʼampayta allinchasqanta uyarispa mayta tʼukurqanku, imaptinchus "rikorqanku Diospa yachaynin paypi kasqanta". Arí, Jehová Salomonman "jatun yachayta, jatun sonqotawan, yuyayniyoj kaytapis" qurqa, chayrayku yachayniyuq karqa (1 Reyes 3:12, 28). Ñuqanchikrí, ¿Diospa yachayninta japʼiyta atisunmanchu? Arí. Salomonqa, Diospa yuyaychasqanmanjina qillqarqa: "Tata Diosmin qon yachaytaqa", nispa (Proverbios 2:6). Jehovaqa, tukuy sunqu maskʼaqkunaman yachayta —nisunman riqsiyta, entiendeyta, reparayta ima— qunanta nin. ¿Imaynatá chay yachayta tarisunman? ¿Imaynatá chaymanjina kawsakusunman?